《枫桥湾酒家有枫桥千古压波光之句用韵以纪所见》
宋代·朱南杰

枫桥酒味胜官坊，随分红裙取次妆。月照乍圆新气象，僧闲不减旧风光。

一桥地势横分水，两岸人家竞采桑。惟有塔铃太多管，笑人来往自玎珰。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧水县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。